Arkitetur

Arkitetur sen estrutur-diseno de kostruixey. To yongu iji arte ji injeneri. Misal inkludi baytu, dinidom, hotel, ofisidom, dolo, tunel, ji pole.

Arkitetur sen profesi de arkiteturyen. Pimpan, insan musi na estudi in universita cel na sencu arkiteturyen. Le hay arkiteturyen dur lungo watu leki hay universita. Denete le doxo yon na sen betreynayen bax establido arkiteturyen.

Arkitetur abil na krea lil diseno, kom mobildom, or day diseno, kom total xaher. Cuyoxaher Brasilya ji Kanbera le bediseno. Arkitetur pimpan sohokoberi estruturli injeneri, ji arkiteturyen ji injeneri pimpan tongo ergo.